Κρυπτονόμισμα

μικρογραφία|Καλλιτεχνική απεικόνιση κρυπτονομισμάτων
Το **Κρυπτονόμισμα** είναι μία peer-to-peer αποκεντρωμένη ηλεκτρονική μορφή χρήματος η οποία βασίζεται πάνω στις αρχές της κρυπτογραφίας για την διασφάλιση του δικτύου και την επαλήθευση των συναλλαγών. Τα περισσότερα κρυπτονομίσματα κάνουν χρήση μιας Κατανεμημένης Βάσης Δεδομένων ως τον πυλώνα του συστήματος τους, το επονομαζόμενο Blockchain. Το bitcoin που παρουσιάστηκε το 2009, έγινε το πρώτο επιτυχημένο αποκεντρωμένο κρυπτονόμισμα. Λόγω της ανοικτής φύσης του λογισμικού του, επετράπη σε πολλούς προγραμματιστές να πειραματιστούν με τον κώδικά του και να τον τροποποιήσουν (forking). Έκτοτε δημιουργήθηκε μια πληθώρα νέων κρυπτονομισμάτων στα οποία έχουν γίνει προσπάθειες για να βελτιωθούν ή και να προστεθούν λειτουργίες όπως ταχύτερες συναλλαγές, μεγαλύτερη ανωνυμία κ.ά. 

Το κυριότερο χαρακτηριστικό του κρυπτονομίσματος είναι ο αποκεντρωτικός χαρακτήρας του και μέσω αυτού η ανθεκτικότητά του σε κάθε μορφής προσπάθεια για έλεγχο και παρέμβαση.  

Το συνολική κεφαλαιοποίηση της αγοράς κρυπτονομισμάτων έφτασε πάνω απο τα $3 τρισεκατομμύρια το 2021.

Από την κυκλοφορία του bitcoin 2009 και μετέπειτα, έχουν δημιουργηθεί πάνω από 10000 κρυπτονομίσματα και μάλιστα ορισμένα εξ αυτών βασίζονται στο ίδιο σύστημα που χρησιμοποιεί και το Bitcoin.

Σύμφωνα με την Τράπεζα της Ελλάδος, τα κρυπτονομίσματα δεν είναι νομίσματα. Δεν αποτελούν ένα γενικά αποδεκτό μέσο πληρωμής, θεωρούνται ασταθή και δεν υποστηρίζονται από καμία κεντρική δημόσια αρχή. 

Σε κάποιες άλλες χώρες, όπως το Ελ Σαλβαδόρ, όπου το Bitcoin υιοθετήθηκε ως επίσημο νόμισμα στον Σεπτέμβριο του 2021, το κρυπτονόμισμα αυτό αποτελεί νόμιμο μέσο πληρωμής.

## Χαρακτηριστικά
Συνήθη χαρακτηριστικά κρυπτονομισμάτων:
* Απουσία κεντρικής αρχής ελέγχου ή επιβεβαίωσης των συναλλαγών.
* Δυνατότητα χρήσης χωρίς υποβολή προσωπικών στοιχείων.
* Καθολική δυνατότητα χρήσης σε οποιοδήποτε χώρο και χρόνο.
* Δυνατότητα αποστολής πολύ μικρών αλλά και πολύ μεγάλων συναλλαγών με πολύ μικρό κόστος.
* Χρήση της τεχνολογίας Blockchain.
* Δυνατότητα συμμετοχής σε οποιονδήποτε στην έκδοση νομίσματος (mining).
* Περιορισμός και γνωστοποίηση του χρηματικού αποθέματος.
* Ανωνυμία στις συναλλαγές και συχνά χωρίς δυνατότητα ανίχνευσης.
* Χρήση ανοικτού κώδικα.
* Συνεχόμενες προσπάθειες βελτίωσης σε διάφορους τομείς στους οποίους υστερεί το Bitcoin.

## Ιστορία
Η λέξη κρυπτονόμισμα (cryptocurrency) χρησιμοποιήθηκε πρώτη φορά το 1998 από τον Wei Dai στη λίστα αλληλογραφίας των Cypherpunks, υποστηρίζοντας την ιδέα μιας νέας μορφής χρήματος η οποία κάνει χρήση κρυπτογραφίας για να ελέγξει τη δημιουργία και τις συναλλαγές της, αντικαθιστώντας έτσι οποιαδήποτε κεντρική αρχή. 10 χρόνια αργότερα ο Satoshi Nakamoto  δημοσίευσε στην ίδια λίστα αλληλογραφίας τις πρώτες προδιαγραφές του bitcoin στο περίφημο πλέον white paper που λίγο αργότερα κατατέθηκε και δημόσια.

## Ακαδημαϊκές μελέτες
Τον Σεπτέμβριο του 2015 ανακοινώθηκε η κυκλοφορία του ακαδημαϊκού περιοδικού Ledger(ISSN 2379-5980). Πρόκειται να καλύπτει μελέτες γύρω από τα κρυπτονομίσματα και την τεχνολογία γύρω από αυτά και θα εκδίδεται από το Πανεπιστήμιο του Πίτσμπουργκ.Το περιοδικό προτρέπει τους συντάκτες να υπογράφουν ψηφιακά ένα file hash των καταθετημένων papers, τα οποία κατόπιν περνάνε από μια χρονοσφραγίδα εντός του blockchain του bitcoin. Οι συντάκτες καλούνται επίσης να παραθέτουν μια προσωπική διεύθυνση bitcoin εντός της αρχικής σελίδας των papers τους.

## Αγορά Κρυπτονομισμάτων
Μεταξύ άλλων, τα κρυπτονομίσματα που έχουν μεγαλύτερη απήχηση, ενδεικτικά είναι το Bitcoin, το Ethereum, το Solana, το Cardano, το Dogecoin, το Polkadot, το Avalanche, το Decentraland κ.λ..

## Χρήση
Το 2025 ορισμένες δημόσια εισηγμένες εταιρείες ανακοίνωσαν σχέδια άντλησης κεφαλαίων για την αγορά και φύλαξη bitcoin και άλλων κρυπτονομισμάτων ως ταμειακών/θησαυρικών περιουσιακών στοιχείων. Το πρακτορείο Reuters ανέφερε ότι η εγγενής μεταβλητότητα των κρυπτονομισματικών διακριτικών τα καθιστά ακατάλληλα για διοικητικά συμβούλια με χαμηλή ανοχή στον κίνδυνο, περιορίζοντας ενδεχομένως την ελκυστικότητά τους πέρα από τους βασικούς παίκτες του κλάδου.

Τα κρυπτονομίσματα είναι μια υψηλού κινδύνου αλλά ελκυστική επενδυτική ευκαιρία. Για όσους αναζητούν γρήγορο κέρδος, αυτή η αγορά προσφέρει τη δυνατότητα να αξιοποιήσουν τη μεταβλητότητα και τις διακυμάνσεις των τιμών προς όφελός τους. Με τη σωστή στρατηγική, οι βραχυπρόθεσμες επενδύσεις σε κρυπτονομίσματα μπορούν να είναι ιδιαίτερα κερδοφόρες.

Morgan Stanley, ο πρώτος μεγάλος τραπεζικός όμιλος της Wall Street που υιοθέτησε τα κρυπτονομίσματα, ανακοίνωσε στις 17 Μαρτίου 2021 ότι θα παρέχει στους εύπορους πελάτες του πρόσβαση σε ταμεία bitcoin μέσω τριών ταμείων που επιτρέπουν σε επενδυτές με υψηλή ανοχή στον κίνδυνο να κατέχουν bitcoin. Η BNY Mellon ανακοίνωσε στις 11 Φεβρουαρίου 2021 την έναρξη παροχής υπηρεσιών κρυπτονομισμάτων προς τους πελάτες της. Στις 20 Απριλίου 2021 η Venmo πρόσθεσε στην πλατφόρμα της υποστήριξη που επιτρέπει στους πελάτες να αγοράζουν, να αποθηκεύουν και να πωλούν κρυπτονομίσματα. Τον Οκτώβριο του 2021 η εταιρεία παροχής χρηματοοικονομικών υπηρεσιών Mastercard ανακοίνωσε συνεργασία με τη διαχειρίστρια ψηφιακών περιουσιακών στοιχείων Bakkt για μια πλατφόρμα που θα επιτρέψει σε οποιαδήποτε τράπεζα ή έμπορο του δικτύου Mastercard να προσφέρει υπηρεσίες κρυπτονομισμάτων.

Στον Ιούνιο του 2021 το Grayscale Bitcoin Trust διαχειριζόταν περιουσιακά στοιχεία αξίας 25,7 δισεκατομμυρίων δολαρίων. Έρευνα που διεξήγαγε η διαχειρίστρια εταιρεία Intertrust μεταξύ 100 οικονομικών διευθυντών hedge funds παγκοσμίως έδειξε ότι αυτοί οι διευθυντές αναμένουν ότι μέσα σε πέντε χρόνια θα διακρατούν κατά μέσον όρο 7,2% των περιουσιακών τους στοιχείων σε κρυπτονομίσματα. Σύμφωνα με τις εκτιμήσεις της Intertrust, αν αυτό εξαχθεί σε ολόκληρο τον κλάδο, το συνολικό ποσό των κρυπτονομισματικών περιουσιακών στοιχείων για τη βιομηχανία των hedge funds μπορεί να φτάσει περίπου τα 312 δισεκατομμύρια δολάρια.

Στον Καναδά, στις 20 Απριλίου 2021 εγκρίθηκαν τρία ETF βασισμένα στο Ethereum, μετά την έγκριση ETF βασισμένου στο Bitcoin τον Φεβρουάριο. Αναμένεται ότι η έγκριση ETF για Bitcoin και Ethereum στις ΗΠΑ θα γίνει το 2022. Η εταιρεία ProFunds, που διαχειρίζεται περιουσιακά στοιχεία αξίας 60 δισεκατομμυρίων δολαρίων παγκοσμίως, στις 27 Ιουλίου κατέθεσε με επιτυχία στην Επιτροπή Κεφαλαιαγοράς των ΗΠΑ (SEC) ένα επενδυτικό ταμείο βασισμένο σε συμβόλαια μελλοντικής εκπλήρωσης επί του Bitcoin.

Η δημόσια εγγραφή (IPO) του χρηματιστηρίου κρυπτονομισμάτων Coinbase, μιας από τις μεγαλύτερες και παλαιότερες εταιρείες σε μια ακόμη νέα βιομηχανία, προκάλεσε επίσης μεγάλη αναστάτωση τον Απρίλιο του 2021. Αυτή η IPO ήταν η μεγαλύτερη από την IPO του Facebook το 2012 και η πρώτη δημόσια εγγραφή εταιρείας της οποίας το επιχειρηματικό μοντέλο αποτελείται αποκλειστικά από το εμπόριο και το staking κρυπτονομισμάτων. 

## Παραπομπές


## Εξωτερικοί σύνδεσμοι
* 
* 

Κατηγορία:Αγορά συναλλάγματος
Κατηγορία:Χρηματοοικονομικά